CELEX: 32007R1432
Language: hu
Date: 2007-12-05 00:00:00
Title: A Bizottság 1432/2007/EK rendelete ( 2007. december 5. ) az 1774/2002/EK európai parlamenti és tanácsi rendelet I., II. és VI. mellékletének az állati melléktermékek jelölése és szállítása tekintetében történő módosításáról (EGT-vonatkozású szöveg)

6.12.2007   
            
            
               HU
            
            
               Az Európai Unió Hivatalos Lapja
            
            
               L 320/13
            
         
      A BIZOTTSÁG 1432/2007/EK RENDELETE
   
   (2007. december 5.)
   az 1774/2002/EK európai parlamenti és tanácsi rendelet I., II. és VI. mellékletének az állati melléktermékek jelölése és szállítása tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 32. cikke (1) bekezdésére és VI. melléklete I. fejezetének 8. pontjára,
   mivel:
   
               (1)
            
            
               Az 1774/2002/EK rendelet különös egészségügyi követelményeket állapít meg a nem emberi fogyasztásra szánt állati melléktermékekre.
            
         
               (2)
            
            
               Az 1774/2002/EK rendelet 4., 5. és 6. cikke előírja, hogy az 1., 2. és 3. kategóriába tartozó anyagok összegyűjtését, szállítását és azonosítását indokolatlan késedelem nélkül, a 7. cikkel összhangban kell elvégezni.
            
         
               (3)
            
            
               A 7. cikk és a II. melléklet határozza meg a különböző kategóriába tartozó állati melléktermékek és feldolgozott termékek azonosítására, összegyűjtésére és szállítására vonatkozó követelményeket. Ezen melléktermékek és feldolgozott termékek kereskedelmében szabvány színkódot kell használni a csomagoláson, a konténereken és a szállító járműveken a könnyebb ellenőrizhetőség és nyomon követhetőség érdekében. A színeket úgy kell megválasztani, hogy azok számára is könnyen megkülönböztethetők legyenek, akiknek színlátása korlátozott.
            
         
               (4)
            
            
               Az egyértelműség érdekében a „színkód” pontos meghatározását fel kell venni az 1774/2002/EK rendelet I. mellékletének egyedi fogalommeghatározásai közé.
            
         
               (5)
            
            
               A tagállamoknak lehetőséget kell biztosítani arra, hogy a területükön belül a különböző kategóriába tartozó állati melléktermékek és feldolgozott termékek szállítása tekintetében külön rendszerek és kiegészítő szabályozás útján határozzák meg a csomagoláson, a konténereken és a szállító járműveken használandó színkódokat. Ügyelni kell arra, hogy ezen rendszerek vagy szabályok ne legyenek összetéveszthetők a kereskedelemben használt szabvány színkód-rendszerrel.
            
         
               (6)
            
            
               A tagállamoknak lehetőséget kell biztosítani arra, hogy az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletben (2) a különleges fertőzési veszélyt jelentő anyagok jelölésére vonatkozóan előírt követelményeken túlmenően a területükről származó és onnan ki nem lépő állati melléktermékekre jelölés használatát írják elő. A jelölés mindazonáltal nem állíthat akadályokat a harmadik országokkal folytatott kereskedelem vagy az oda irányuló kivitel elé.
            
         
               (7)
            
            
               Az 1774/2002/EK rendelet II. melléklete írja elő az állati melléktermékek és a feldolgozott termékek szállításához használandó kísérő kereskedelmi okmány mintájára vonatkozó szabályokat. Ezen okmányok tekintetében kiegészítő szabályokat kell megállapítani, hogy könnyebb legyen az állati melléktermékek azonosítása és nyomon követése.
            
         
               (8)
            
            
               Az 1774/2002/EK rendelet 4., 5. és 6. cikke előírja, hogy egyes feldolgozott állati melléktermékeket tartós módon – amennyiben technikailag megoldható, szagosítással – kell megjelölni az említett rendelet VI. mellékletének I. fejezetével összhangban.
            
         
               (9)
            
            
               Az 1774/2002/EK rendelet VI. mellékletének I. fejezete előírja, hogy az 1. vagy 2. kategóriába tartozó anyagokból származó feldolgozott termékeket – a biogáz vagy komposztáló üzemekbe szánt folyékony termékek kivételével – tartós módon, az illetékes hatóság által engedélyezett rendszer alkalmazásával – amennyiben technikailag megoldható, szagosítással – kell megjelölni. A jelöléssel kapcsolatos tudományos adatok híján nincsenek lefektetve a jelölésre vonatkozó részletes szabályok.
            
         
               (10)
            
            
               2006. október 17-én a Bizottság Közös Kutatóközpontja megvalósíthatósági tanulmányt tett közzé arról, hogy a glicerin-triheptanoát (GTH) alkalmas-e állati melléktermékek feldolgozás során történő jelölésére. E jelentés alapján részletes követelményeket kell meghatározni a feldolgozott állati melléktermékek megjelölésére.
            
         
               (11)
            
            
               Ezek a követelmények nem vonatkoznak a szerves trágyában, valamint talajjavító szerekben felhasznált feldolgozott termékek jelölésére; mivel azok a rájuk vonatkozó, az 1774/2002/EK rendeletnek a trágyától eltérő szerves trágyák és talajjavító szerek tekintetében történő végrehajtásáról és a rendelet módosításáról szóló, 2006. február 1-jei 181/2006/EK bizottsági rendelet (3) értelmében nem használhatók fel közvetlenül olyan területen, amelyhez esetlegesen haszonállatok is hozzáférhetnek.
            
         
               (12)
            
            
               Bizonyos kivételeket kell biztosítani az előállított termékek GTH-val történő megjelölésére vonatkozó követelmények alól, különösen azon termékeknél, amelyeket felhasználás vagy ártalmatlanítás céljából olyan módszerrel szállítanak, amely összhangban áll az 1774/2002/EK európai parlamenti és tanácsi rendelet állati melléktermékek ártalmatlanítása és felhasználásai tekintetében történő végrehajtásáról, valamint VI. mellékletének a kiolvasztott zsírok biogázzá történő átalakítása és feldolgozása tekintetében történő módosításáról szóló, 2005. január 19-i 92/2005/EK bizottsági rendelettel (4).
            
         
               (13)
            
            
               Az 1774/2002/EK rendelet I., II. és VI. mellékletét ezért ennek megfelelően módosítani kell.
            
         
               (14)
            
            
               Ezeket a szabályokat 2008. július 1-jétől kell alkalmazni annak érdekében, hogy a tagállamoknak és az iparnak megfelelő idő álljon rendelkezésre az e rendeletben foglalt új szabályokhoz való alkalmazkodásra.
            
         
               (15)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1774/2002/EK rendelet I., II. és VI. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Rendelkezéseit 2008. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. december 5-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 273., 2002.10.10., 1. o. A legutóbb a 829/2007/EK bizottsági rendelettel (HL L 191., 2007.7.21., 1. o.) módosított rendelet.
   
      (2)  HL L 147., 2001.5.31., 1. o. A legutóbb az 1275/2007/EK bizottsági rendelettel (HL L 284., 2007.10.30., 8. o.) módosított rendelet.
   
      (3)  HL L 29., 2006.2.2., 31. o.
   
      (4)  HL L 19., 2005.1.21., 27. o. A legutóbb az 1678/2006/EK rendelettel (HL L 314., 2006.11.15., 4. o.) módosított rendelet.
   
      MELLÉKLET
      Az 1774/2002/EK rendelet I., II. és VI. melléklete a következőképpen módosul:
      
                  1.
               
               
                  Az I. melléklet a következő ponttal egészül ki:
                  
                              „65.
                           
                           
                              »színkód«: egyes színeknek a II. melléklet I. fejezete szerinti módszeres használata információszolgáltatás céljából az e rendeletben meghatározottak szerint: a csomagolás, a konténer vagy a szállítási eszköz felületén, vagy felületének egy részén, illetve a rajta található címkén vagy jelölésen”.
                           
                        
            
                  2.
               
               
                  A II. melléklet a következőképpen módosul:
                  
                              a)
                           
                           
                              az I. fejezet helyébe a következő rész lép:
                              „I.   FEJEZET
                              Meghatározás
                              
                                          1.
                                       
                                       
                                          Valamennyi szükséges intézkedést meg kell tenni annak érdekében, hogy:
                                          
                                                      a)
                                                   
                                                   
                                                      az 1., 2. és 3. kategóriába tartozó anyagok azonosíthatók legyenek, valamint az összegyűjtés és a szállítás során végig el legyenek különítve és azonosíthatók maradjanak;
                                                   
                                                
                                                      b)
                                                   
                                                   
                                                      a feldolgozott termékek azonosíthatók legyenek, valamint a szállítás során végig el legyenek különítve és azonosíthatók maradjanak;
                                                   
                                                
                                                      c)
                                                   
                                                   
                                                      az egy bizonyos kategóriába tartozó állati melléktermékek vagy feldolgozott termékek azonosítására használt jelölő anyagot csak arra a kategóriára használják, amelyre használatát ez a rendelet előírja, vagy a 4. pont megállapítja; valamint
                                                   
                                                
                                                      d)
                                                   
                                                   
                                                      az állati melléktermékek és feldolgozott termékek egyik tagállamból a másikba történő szállítása esetén a csomagoláson, a konténeren, vagy a szállítási eszközön jól látható és legalább a szállítás ideje alatt eltávolíthatatlan színkód szerepeljen a következők szerint:
                                                      
                                                                  i.
                                                               
                                                               
                                                                  az 1. kategóriába tartozó anyagok esetén: fekete szín;
                                                               
                                                            
                                                                  ii.
                                                               
                                                               
                                                                  a 2. kategóriába tartozó anyagok esetén – a trágya és az emésztőtraktus- tartalom kivételével – sárga szín;
                                                               
                                                            
                                                                  iii.
                                                               
                                                               
                                                                  a 3. kategóriába tartozó anyagok esetén: zöld szín nagy mennyiségű kék összetevővel keverve annak biztosítására, hogy világosan elkülöníthető legyen a többi színtől.
                                                               
                                                            
                                                
                                    
                                          2.
                                       
                                       
                                          A szállítás alatt a csomagoláson, a konténeren vagy a szállítási eszközön található címkén a következő adatoknak kell szerepelniük:
                                          
                                                      a)
                                                   
                                                   
                                                      az állati melléktermékek kategóriája vagy – feldolgozott termékek esetében – a feldolgozott termékek alapjául szolgáló állati melléktermékek kategóriája; valamint
                                                   
                                                
                                                      b)
                                                   
                                                   
                                                      a következő felirat:
                                                      
                                                                  i.
                                                               
                                                               
                                                                  a 3. kategóriába tartozó anyag esetében a „nem emberi fogyasztásra” felirat;
                                                               
                                                            
                                                                  ii.
                                                               
                                                               
                                                                  a 2. kategóriába tartozó anyag – a trágya és az emésztőtraktus-tartalom kivételével – és az abból származó feldolgozott termékek esetében a »nem állati takarmányozásra« felirat; amennyiben azonban a 2. kategóriába tartozó anyagot a 23. cikk (2) bekezdésének c) pontjában említett állatok takarmányozására szánják az említett cikkben meghatározott feltételek mellett, a címkén ehelyett a következő felirat szerepel: »…takarmányozására«, amelyet azon állatfaj nevével egészítenek ki, amelynek takarmányozására az anyagot szánják;
                                                               
                                                            
                                                                  iii.
                                                               
                                                               
                                                                  az 1. kategóriába tartozó anyag és az abból származó feldolgozott termékek esetében a »kizárólag ártalmatlanításra« felirat;
                                                               
                                                            
                                                                  iv.
                                                               
                                                               
                                                                  trágya és az emésztőtraktus-tartalom esetén »trágya« felirat.
                                                               
                                                            
                                                
                                    
                                          3.
                                       
                                       
                                          A tagállamoknak lehetőségük van arra, hogy a területükről származó és onnan ki nem lépő állati melléktermékek és feldolgozott termékek szállítása tekintetében külön rendszerek és egyedi szabályozás útján határozzák meg a csomagoláson, a konténereken és a szállító járműveken használt színkódokat, feltéve hogy ezen rendszerek és szabályok nem téveszthetők össze az 1.d) pontban meghatározott színkód-rendszerrel.
                                       
                                    
                                          4.
                                       
                                       
                                          A 999/2001/EK rendelet V. mellékletének 3. pontja sérelme nélkül a tagállamok rendszereket hozhatnak létre és szabályokat állapíthatnak meg a területükről származó és onnan ki nem lépő állati melléktermékek jelölésére vonatkozóan, amennyiben ezen rendszerek, illetve szabályok nem állnak ellentétben az e rendelet VI. mellékletének I. fejezetében leírt, feldolgozott termékekre vonatkozó jelölési követelményekkel.
                                       
                                    
                                          5.
                                       
                                       
                                          A 3. és 4. pontoktól eltérve az azokban meghatározott rendszert vagy szabályokat a tagállamok abban az esetben is használhatják a területükről származó, de onnan kilépő állati melléktermékekre, ha ehhez a rendeltetési hely szerinti tagállam vagy harmadik állam hozzájárul.”
                                       
                                    
                        
                              b)
                           
                           
                              A X. fejezet 1. pontja helyébe a következő szöveg lép:
                              
                                          „1.
                                       
                                       
                                          Szállítás közben az e fejezetben meghatározott mintának megfelelő kereskedelmi okmánynak kell kísérnie az állati melléktermékeket és a feldolgozott termékeket. Ugyanakkor egy tagállam a területén történő állati melléktermék- és feldolgozott termékek szállítása tekintetében előírhatja a következőket:
                                          
                                                      a)
                                                   
                                                   
                                                      egy egyéb, papír vagy elektronikus formátumú kereskedelmi okmány használatát, amely eleget tesz a III. fejezet 2. pontjában a kereskedelmi okmányokra vonatkozóan előírt követelményeknek;
                                                   
                                                
                                                      b)
                                                   
                                                   
                                                      a III. fejezet 2.c) pontja értelmében a kereskedelmi okmányon szerepelő anyagmennyiség súlymértékben való kifejezését;
                                                   
                                                
                                                      c)
                                                   
                                                   
                                                      valamint azt, hogy a kereskedelmi okmány egy másolatát a címzett juttassa vissza a gyártónak, aki azt az V. fejezettel összhangban a szállítmány megérkezésének igazolásául megőrzi.”
                                                   
                                                
                                    
                        
            
                  3.
               
               
                  A VI. melléklet a következőképpen módosul:
                  
                              a)
                           
                           
                              A cím helyébe a következő szöveg lép:
                           
                        
                              b)
                           
                           
                              Az I. fejezet a következőképpen módosul:
                              
                                          i.
                                       
                                       
                                          A cím helyébe a következő szöveg lép:
                                       
                                    
                                          ii.
                                       
                                       
                                          a C. rész a következő pontokkal egészül ki:
                                          
                                                      „10.
                                                   
                                                   
                                                      A 13. cikkel összhangban engedélyezett feldolgozó üzemekben a 4. cikk (2) bekezdésének b) és c) pontjában és az 5. cikk (2) bekezdésének b) és c) pontjában meghatározott feldolgozott termékeket tartós módon meg kell jelölni:
                                                      
                                                                  a)
                                                               
                                                               
                                                                  szagosítással, amennyiben technikailag megoldható; valamint
                                                               
                                                            
                                                                  b)
                                                               
                                                               
                                                                  glicerin-triheptanoát (GTH) következő módon történő hozzáadásával:
                                                                  
                                                                              i.
                                                                           
                                                                           
                                                                              a GTH-t az előzetesen legalább 80 °C maghőmérsékletű fertőtlenítő hőkezelésben részesült és a továbbiakban az újraszennyeződéstől védett feldolgozott termékekhez adják; valamint
                                                                           
                                                                        
                                                                              ii.
                                                                           
                                                                           
                                                                              a feldolgozott termék anyaga homogén eloszlásban 1 kg zsírra számítva legalább 250 mg GTH-t tartalmaz.
                                                                           
                                                                        
                                                            
                                                
                                                      11.
                                                   
                                                   
                                                      A 13. cikk értelmében engedélyezett feldolgozó üzemek üzemeltetői olyan rendszerrel rendelkeznek, amely lehetővé teszi a folyamatos ellenőrzést és azon paraméterek rögzítését, amelyek az illetékes hatóság számára igazolják, hogy a 10. pontban meghatározott feldolgozott termék tartalmazza a 10.b) pont előírásai szerint az anyagban egyenlően elosztott minimum GTH-koncentrátumot.
                                                      Ennek az ellenőrző és adatrögzítő rendszernek képesnek kell lennie arra, hogy a rendszeres időközönként vett mintákból tisztított petróleum-éterrel (40–70) extrahált GTH-kivonatból trigliceridként meghatározza az anyagban még meglévő GTH koncentrációját.
                                                   
                                                
                                                      12.
                                                   
                                                   
                                                      Az illetékes hatóság a 11. pontban meghatározott ellenőrző és adatrögzítő rendszer esetében ellenőrzi, hogy az megfelel-e az e rendeletben előírt különös követelményeknek, és amennyiben szükséges, további minták vizsgálatát rendelheti el a 11. pont második bekezdésében meghatározott módszerrel összhangban.
                                                   
                                                
                                                      13.
                                                   
                                                   
                                                      A GTH hozzáadásával történő jelölési követelmény nem vonatkozik a 4. cikk (2) bekezdése b) és c) pontjában és az 5. cikk (2) bekezdése b) és c) pontjában meghatározott feldolgozott termékekre, amennyiben:
                                                      
                                                                  a)
                                                               
                                                               
                                                                  a terméket az illetékes hatóság engedélye birtokában zárt szállítmányozás útján távolították el a feldolgozó üzemből:
                                                                  
                                                                              i.
                                                                           
                                                                           
                                                                              a feldolgozást követő közvetlen égetés- vagy együttégetés; vagy
                                                                           
                                                                        
                                                                              ii.
                                                                           
                                                                           
                                                                              az 1. és a 2. kategóriába tartozó állati melléktermékre a 92/2005/EK rendelet 1. és 2. cikkében előírt módszer alapján történő közvetlen felhasználás útján; vagy
                                                                           
                                                                        
                                                            
                                                                  b)
                                                               
                                                               
                                                                  a terméket az illetékes hatóság engedélye alapján kutatási vagy tudományos célú felhasználásra szánják.”